Тақырып: Нәтижеге бағытталған сабақтарды жоспарлау және саралау тәсілдерін ағылшын тілі сабағында қолдану.

Аннотация:

Мақалада нәтижеге бағытталған оқытуды жүзеге асырудағы саралап оқыту әдістерінің маңыздылығы қарастырылады. Ағылшын тілі сабағында мазмұн, процесс және өнім бойынша саралау тәсілдері арқылы оқушылардың жеке қажеттіліктері ескеріліп, оқыту тиімділігі қалай арттыруға болатынына ғалымдардың зерттеулерін негізге алып қарастырылған. және ағылшын тілі сабақтарын тиімді жоспарлаудың жолдары мысалдармен көрсетілген. Бұл әдістер оқушылардың білім деңгейін, шығармашылық қабілеттерін және мотивациясын дамытуға ықпал етеді

Бүгінгі білім беру жүйесі оқыту үдерісінің тиімділігін арттыруға, әр оқушының жеке қажеттіліктерін ескеруге және олардың қабілеттерін толық дамытуға бағытталған. Ағылшын тілі сабағында саралап оқыту нәтижеге бағытталған оқытудың негізгі құралдаррының бірі болып табылады. Саралау арқылы мұғалімдер оқушылардың білім деңгейін, қызығушылықтарын, оқу стилдерін және жеке ерекшеліктерін ескеріп, сабақтарын тиімді ұйымдастыра алады

Нәтижеге бағытталған сабақтарды жоспарлау және саралау әдіс-тәсілдерін қолдану арқылы оқу процесінің тиімділігін арттыру үшін мұғалімдер сабақты оқушылардың жеке қажеттіліктерін, қызығушылықтары мен даму деңгейін ескере отырып, , саралап оқытуды тиімді қолдану арқылы жетістікке жетуүшін жұмыс жасайды.

Американдық ағартушы, автор Кэрол Энн Томлинсон саралап оқытуды балаларды жеке оқыту стильдері мен ұйымдастырылған оқу қызметі ретінде сипаттайды. Зерттеу нәтижелері бойынша, саралап оқытудың тиімділігі бұл әдістің оқуда әртүрлі қиындықтары бар балалардың немесе қабілетті, дарынды балалардың оқуына пайдалы болуында. Барлық балалардың оқып-үйрену деңгейі немесе қабілеттері бірдей емес. Саралап оқыту алдын ала ойластырылған ,жоспарланған үдеріс болып табылады. Әрбір баланың өзіндік оқып-үйрену стилі болады. Соларды ескеру арқылы баллалардың барлығына да табысты болуға көмектесу-мұғалімнің басты мақсаты болып табылады.

Көрнекті орыс-пппсихолог ғалымы Л.С. Выготский өзінің «Жақын даму аймағы» теориясында саралап оқытудың маңызды аспектілерінің бірі ретінде оқушыларға көмек көрсету арқылы олардың келешектегі білім алу деңгейіне көтерілуін қамтамасыз ету қажеттілігін айтады.

Кэрол Энн Томлинсон өзінің зерттеулерінде саралап оқытуда «Дифференциацияның үш негізгі элементі бар» деп көрсетеді: **мазмұн, процесс және өнім.** Бұл үш элементтің әрқайсысы әртүрлі оқушылардың қажеттіліктеріне сәйкес бейімделуі қажет. Мазмұн бойынша саралау оқу материалының күрделілігін өзгертуге, процесс бойынша саралау оқыту әдістерін бейімдеуге, ал өнім бойынша саралау оқушылардың нәтижелерін бағалауға арналған.

Мазмұн бойынша саралау – бұл оқыту процесін оқушылардың жеке қабілеттері мен қызығушылықтарына сәйкес бейімдеу. Әрбір оқушының деңгейі әртүрлі болғандықтан, мұғалімдер сабақтың мазмұнын өзгерту арқылы олардың білім алу процесін оңтайландырады.

Мазмұн бойынша саралаудың басты ерекшеліктері :

1. Оқушының деңгейіне сай мазмұнды таңдау: Оқушылардың дайындық деңгейін ескере отырып, сабақтың тақырыбы мен мазмұнын жеңіл немесе күрделі етіп өзгерту. Мысалы, бір тақырып бойынша бір топ оқушыларға қарапайым мәтіндер, ал басқа топқа күрделі мәтіндер берілуі мүмкін.

2. Оқушылардың қызығушылықтарын ескеру: Оқушыларға тек тақырыпты түсіндіріп қана қоймай, сонымен қатар олардың қызығушылықтарына сәйкес материалдарды беру арқылы оқу процесін қызықты етіп жасау

3. Тапсырмалардың түрлілігі: Әр түрлі деңгейдегі оқушыларға әр түрлі тапсырмалар беру. Төмен деңгейдегі оқушыларға негізгі ақпаратты қамтитын тапсырмалар беріледі, ал жоғары деңгейдегі оқушыларға тереңірек талдау жасауға мүмкіндік беретін тапсырмалар ұсынылады.

Мысалы, Ағылшын тілінен “Travel and Transportation” тақырыбы бойынша мазмұнды саралауда төмен деңгейдегі оқушыларға қарапайым мәтіндер мен сөздерді қолдана отырып тапсырма беріледі: «Where do you want to travel?». Ал жоғары деңгейдегі оқушыларға мәтінді талдау тапсырмасы беріледі: «Discuss the advantages and disadvantages of using different transportation methods».

Мазмұн бойынша саралауды ағылшын тілі сабағында қолданудың тиімділігі - оқушылардың оқу деңгейіне сай тапсырмалар беру олардың сенімін арттыратындығын көрсетеді. Әр оқушы өзіне лайықты деңгейде жұмыс істей отырып, материалды тереңірек меңгереді .Оқушылардың қызығушылықтары мен қажеттіліктерін ескеру олардың ағылшын тілін үйренуге мотивациясын көтереді.Барлық оқушылар бірдей тақырып бойынша жұмыс істей отырып, әрқайсысы өз деңгейіне сәйкес білім алады.

Процесс бойынша саралау – бұл оқушылардың оқу процесінде әртүрлі қолдау көрсету арқылы оқу нәтижелерін жетілдіруге бағытталған әдіс. Пиаже мен Виготский оқушылардың ойлау қабілетін дамыту үшін әртүрлі әдістерді қолдану қажеттілігін атап өтеді .Мұғалімдер әр оқушының оқу стилі мен қажеттіліктеріне сәйкес сабақтың әдіс-тәсілдерін өзгертуге мүмкіндік алады.

Процесс бойынша саралаудың өз ерекшеліктері **бар.**

1. Қолдау көрсету деңгейін өзгерту: Оқушыларға оқу барысында қажетті көмек көрсету. Мысалы, төмен деңгейдегі оқушыларға арнайы түсіндірмелер мен қосымша тапсырмалар беріледі.

2. Әртүрлі әдіс-тәсілдер қолдану: Әрбір оқушының оқу стиліне сәйкес әдіс-тәсілдер пайдалану (визуалды, аудио, практикалық жұмыстар).

3. Оқушыларға жеке уақыт бөлу: Оқушыларға тапсырмаларды орындау барысында жеке уақыт пен кеңес беру.

Мысалы,ағылшын тілі пәнінен грамматика сабағында процесс бойынша саралау тәсілін қолданғанда төмен деңгейдегі оқушыларға мұғалімнің түсіндіруі мен қадамдық нұсқаулары беріледі.Ал орта деңгейдегі оқушыларға жұппен немесе топпен жұмыс жасау тапсырмасы беріледі. Жоғары деңгейдегі оқушыларға өзіндік тапсырмалар мен анализдер беріледі.Тағы бір мысал- Сөздікпен жұмыс тапсырмасында процесс бойынша саралау тәсілін қолдану арқылы бір топ жаңа сөздерді суреттер арқылы жаттаса, екінші топ оларды сөйлемдерде қолдану арқылы үйренеді.

Процесс бойынша саралау тәсілін қолдану ағылшын тілі сабақтарында оқушыларға жеке қажеттіліктеріне сәйкес көмек көрсетілу арқылы олардың оқу мотивациясын арттырады. Сонымен қатар,оқу процесі әртүрлі әдіс-тәсілдермен жүргізілгенде барлық оқушылар тиімді нәтиже көрсете алады. Оқушылардың өзіндік жұмыс істеу дағдылары қалыптасады.

Өнім бойынша саралау – бұл оқушылардың соңғы нәтижесін бағалау тәсілі болып табылады. Гарвард университетінің профессоры Ховард Гарднер бұл тәсіл оқушылардың шығармашылық қабілеттерін дамытуға мүмкіндік береді деп есептейді.

Өнім бойынша саралау тәсілі бойынша ағылшын тілі сабақтарын жоспарлауда әр оқушыға жеке тапсырма беруге болады , ал тапсырмалардың күрделілігі олардың деңгейіне сәйкес өзгертіледі.

Өнім бойынша саралаудың тиімді тұстары:

1. Тапсырмаларды жеке баптау: Оқушыларға олардың деңгейіне сәйкес өнімдер немесе тапсырмалар беріледі. Мысалы, төмен деңгейдегі оқушыларға сөздік қорын пайдаланатын қарапайым мәтіндер жазу тапсырмасы беріледі, ал жоғары деңгейдегі оқушыларға эссе немесе зерттеу жұмысын жазу тапсырмасы беріледі.

2. Әртүрлі бағалау критерийлерін қолдану: Оқушылардың нәтижелерін әртүрлі критерийлер бойынша бағалау. Бұл оларға нақты қай бағытта жұмыс істеу қажеттігін түсінуге көмектеседі.

3. Оқушылардың шығармашылығын бағалау: Өнім бойынша саралауда оқушылардың шығармашылық қабілеттері мен дербес шешім қабылдау дағдылары бағаланады.

Мысалы, ағылшын тілі сабағында өнім бойынша саралау тәсілі арқылы оқушыларға түрлі тапсырмалар орындатуға болады.Төмен деңгейдегі оқушыларға қарапайым презентация немесе қысқаша сөз сөйлеу тапсырмасы беріледі. Орта деңгейдегі оқушыларға интервью жасау немесе рөлдік ойындар беріледі. Жоғары деңгейдегі оқушыларға толыққанды эссе жазу немесе пікірталас жүргізу тапсырмасы беріледі.

Өнім бойынша саралаудың тиімділігі**н** оқушының нәтижеге жету деңгейінен анық байқауға болады. Әр оқушы өз деңгейіне сәйкес нәтиже көрсетумен қатар оқушылардың шығармашылық қабілеттері мен дербес ойлау дағдылары дамиды. Оқушылар өз қабілеттерін көрсетуге еркіндік алады.Оқушылардың нәтижесі тек білімге ғана емес, сонымен қатар олардың жеке даму деңгейіне де сәйкес келеді.

Қорытынды

Саралап оқыту әдіс-тәсілдерін ағылшын тілі сабағында қолдану оқушылардың жеке ерекшеліктерін ескере отырып, оқу процесін тиімді ұйымдастыруға мүмкіндік береді. Мазмұн бойынша саралау, процесс бойынша саралау және өнім бойынша саралау оқушылардың әртүрлі деңгейдегі қажеттіліктерін қанағаттандыруға бағытталған. Мұғалімдер бұл әдістерді қолдана отырып, әрбір оқушының жетістіктерін барынша арттыруға және жоғары нәтижеге жетуге мүмкіндік алады.